ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
21 เม.ย. 2558

สรุปภาวะตลาดภาคเช้า : SET ฟื้นตามตลาดต่างประเทศ – SET ฟื้นไข้จากเมื่อวาน โดยได้ยาดีจาก Sentiment ตลาดต่างประเทศ ซึ่งเมื่อคืนยุโรปและสหรัฐฟื้นตัวแรง หนุน SET เปิดกระโดดในช่วงเช้าประมาณ 6 จุด อย่างไรก็ตาม จากที่ปัจจัยในประเทศยังขาดแรงหนุนใหม่ๆ ทำให้ตลอดการซื้อขายในช่วงเช้าแกว่งแคบตลอดทาง มาปิดตลาดที่ 1569.55 จุด +9.23 จุด ด้วยมูลค่าซื้อขายที่ระดับ 1.9 หมื่นลบ. กลุ่มหลัก ICT และพลังงาน หนุนตลาดปิดบวก +1.2% และ +0.8% ตามลำดับ ส่วนแบงก์บวกเล็กน้อย +0.2% ด้านตลาดภูมิภาคส่วนใหญ่อยู่ในแดนบวก โดยที่โดดเด่น คือ HSKI และ NIX บวก 2% และ 1% ตามลำดับ
กลยุทธ์ที่แนะนำ :ช่วงบ่าย: คาดแกว่งแคบในกรอบ 1565-1570 จุด หลังยังไม่มีปัจจัยใหม่หนุนตลาด และช่วงนี้ เรายังมองมีโอกาสอ่อนตัวลงมากกว่า โดยช่วงบ่ายระวังการหลุดต่ำกว่า 1565 จุด คาดจะเริ่มมีแรงขายเข้ามามากขึ้น ส่วนประเด็นกดดันตลาด ยังคงอยู่ที่ความกังวลปัญหาหนี้กรีซ กลยุทธ์ จะซื้อหุ้น รออ่อนตัวจะดีกว่า ส่วนผู้ถือหุ้นอยู่ แบ่งขายทำกำไรออกไปบ้าง ส่วนการเก็งกำไรยังพอทำได้ แต่เน้นเล่นสั้น ทั้งนี้ หุ้นแนะนำตามสัญญาณเทคนิค ได้แก่ BWG (รับ 8.25 ต้าน 8.90 Cut 8.00) และ RICH (รับ 1.89 ต้าน 2.00 Cut 1.83)